Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: pénztár szervezetétõl és nem lehet érdekelt a pénztár befektetéseiben. A pénztárral egyidejûleg csak egy ingatlanértékelõ állhat megbízási jogviszonyban. A megbízás érvényességéhez a letétkezelõnek a Polgári Törvénykönyvrõl szóló 1959. évi IV. törvény 215. §-ának (1) bekezdése
Paragraph Index: 2890

12. § Az Nybr. 25. §-ának (3) bekezdése helyébe a következõ rendelkezés lép: „(3) A pénztár tájékoztatóiban, hirdetéseiben és bármilyen adat, információ nyilvánosságra hozatala esetén a saját vagy más pénztár teljesítményére vonatkozóan megtévesztésre alkalmas módon adatokat, információkat nem közölhet. Amennyiben a közlés hozamrátát, illetve hozam mértékére való hivatkozást tartalmaz (ide nem értve a kötelezõ nyilvánosságra hozatal során történõ hozamráta közlést), akkor az elmúlt 5 naptári év átlagos hozamát (hozamrátáját) is fel kell tüntetni, a többi hozamrátával azonos méretben. Az átlagos hozam a nyilvánosságra hozatalt megelõzõ 5 teljes naptári évre vonatkozó, hivatalosan közzétett pénztári szintû nettó éves hozamráta mértani átlaga alapján számítandó. Amennyiben az adott pénztár alapítási idõpontja miatt 5 teljes naptári évre vonatkozó hozam nem áll rendelkezésre, akkor a pénztár alapítása óta eltelt teljes naptári évek fenti módszerrel számított átlagos hozamát kell megjelentetni, annak feltüntetésével, hogy az mely idõszak adataiból került számításra. Amennyiben a pénztár a hozamát más, elõre kiválasztott pénztárakkal, csoporttal kívánja összevetni, akkor az összehasonlításnál a kiválasztott pénztárakra, csoportra is be kell mutatni az elmúlt 5 év fentiek szerint számított vagyonnal súlyozott átlagos hozamát. Csoporttal való összehasonlítás esetében a nyilvánosságra hozatal során a csoport kiválasztási elvét is definiálni kell. Választható portfóliós rendszer mûködtetése esetén az egyes portfóliókra vonatkozó 5 éves átlagos hozamrátákat is közölni kell, a többi hozamrátával azonos méretben. Amennyiben – a választható portfóliós rendszer indulási idõpontjából adódóan – az 5 éves hozam számításához nem áll rendelkezésre választható portfóliónkénti hozam, akkor az indulás elõtti évekre vonatkozóan az átlagos hozam számításához – minden portfólió tekintetében – a pénztári szintû nettó hozamot kell alkalmazni.”

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes